Наредба

за организация на движението при кратковременно

платено паркиране – „Синя  зона” – гр.Враца

Приета с решение № 125/ 29.05.2008 г., изм. и доп. с Решение № 144/08.07.2008 г.; изм. и доп. с Решение № 560/28.01.2010 г. ; изм. и доп. с Решение № 138/24.04.2012 г.; изм. и доп. с Решение № 511/25.06.2013 г.  на Общински съвет – Враца; изм. и доп. с Решение № 369 от 31.01.2017г. на Общински съвет Враца; изм. и доп. с Решение № 557 от 29.08.2017г. на Общински съвет Враца; изм. и доп. с Решение № 604 от 31.10.2017г. на Общински съвет Враца; изм. и доп. с Решение № 685 от 30.01.2018г. на Общински съвет Враца; изм. и доп. с Решение № 1025 от 30.04.2019г. на Общински съвет Враца; изм. и доп. с Решение № 707 от 30.08.2022 г. на Общински съвет Враца, изм. с Решение № 725 от 20.09.2022 г. на Общински съвет Враца, изм. и доп. с Решение № 216 от 30.07.2024 г. на Общински съвет Враца
Общи положения

 Чл. 1     С тази наредба се определят: 

· районите и пътищата или частите от пътищата за зони за кратковременно паркиране  в определени часове на денонощието.

· местата за паркиране, които са обозначени  с пътни знаци, пътна маркировка и надписи, чрез които на водача се указват условията за паркиране.

· такси за паркиране  при условията в  улици с режим „Синя зона”   

Режим на кратковременно платено паркиране – „Синя зона”
Чл.2. /1/ На улици, площади и паркинги – публична общинска собственост, по решение на Общинския съвет, се въвежда режим за кратковременно платено паркиране – „Синя зона” (съгласно Приложение № 1) за ППС с допустима максимална маса до 2,5 тона и автобуси  до 12 пътнически места.
/2/ Режимът на паркиране по ал.1 е валиден само в работни дни в часовия диапазон от 09.00 до 18.00 часа.

/3/ Максималното времетраене за еднократно паркиране на ППС в „Синя зона” не може да бъде за по – малко от 30 минути  и повече от 3 часа, като това се изписва на пътния знак, указващ режима на паркиране.
/4/ Изменения и допълнения на списъка на улици, площади и паркинги общинска собственост, на които е въведен режим за кратковременно платено паркиране „Синя зона” се извършват с решение на Общинския съвет.

Чл. 3 (изм. с решение № 216/30.07.2024 г. на ОбС-Враца) Удостоверяване на заплащането и контролът на действителното време на паркирането на автомобили в „Синя зона” става чрез закупена от водача фискална разписка (фискален бон) от мобилен фискален принтер от служители на ОП „Паркинги и гаражи“; чрез услугата „SMS паркиране”; чрез автомат на самообслужване с електрическо захранване (паркомат); чрез мобилно приложение, както и чрез УЕБ интерфейс/сайт/ или QR code по  указания върху указателната табела ред.
Чл. 4 (изм. с решение № 216/30.07.2024 г. на ОбС-Враца) Не се допуска в „Синя зона“ времетраене на паркиране по-голямо от периода, за който е заплатено.
Чл.5 (изм. и доп. с решение № 138/24.04.2012г.; изм. с решение № 216/30.07.2024 г. на ОбС-Враца)  Временното, цялостно или чaстично закриване на участъци от „Синя зона”, с цел провеждането на заявени по съответния ред в Общината мероприятия от частен или публичен характер, се допуска след издаване на заповед от Кмета на Общината.
Чл.6 Mестата за паркиране в откритите паркинг-зони с режим на кратковременно платено паркиране „Синя зона” се обозначават хоризонтално с пътна маркировка, могат да се оборудват с камери за видеонаблюдение и апарати за фотозаснемане, като се сигнализират вертикално с пътни знаци и табели, чрез които на водачите на ППС се указват условията за паркиране.

Режим на преференциално паркиране на ППС, превозващи хора с увреждания
Чл.7/1/ На територията на Общината в откритите паркинг-зони с режим на кратковременно платено паркиране „Синя зона”, се осигуряват определен брой фиксирани и обозначени места за преференциално паркиране на ППС, превозващи хора с увреждания.
/2/ Местата за паркиране по ал.1 са с възможно най-добър достъп от входовете и подходите към тях и се обозначават с пътен знак Д21 „хора с увреждания” и с плътна пътна маркировка с изобразен международния символ „Хора с увреждания”.
/3/ Броят, разположението и обозначаването на местата за преференциално паркиране на ППС, превозващи хора с увреждания е указан в „Приложение № 3” – неразделна част от настоящата аредба.
/4/ (изм. и доп. с решение № 216/30.07.2024 г. на ОбС-Враца) Критериите за определяне на правоимащи лица при издаване на карти за преференциално паркиране на ППС, превозващи хора с увреждания в откритите паркинг-зони с режим на кратковременно платено паркиране „Синя зона” на територията на Общината се уреждат от специалното национално законодателство.
/5/ (изм. с решение № 216/30.07.2024 г. на ОбС-Враца) Картите за преференциално паркиране се издават съгласно Приложението към чл.99а, ал. 1 от Закона за движение по пътищата. Начинът за обозначаване на ППС, превозващи хора с увреждания, при кратковременно платено паркиране „Синя зона” на територията на общината е указан в „Приложение № 5” – неразделна част от настоящата наредба.
/6/ отм. с решение № 216/30.07.2024 г. на ОбС-Враца
/7/ отм. с решение № 216/30.07.2024 г. на ОбС-Враца
Режим на привилегировано паркиране на ППС за служебни нужди
Чл.8. (изм. с решение № 216/30.07.2024 г. на ОбС-Враца) /1/ Право на привилегировано паркиране в „Синя зона“ при и по повод изпълнение на служебните си функции имат: пътно превозни средства с надпис „Полиция” „Пожарна и аварийна безопасност”, „Бърза помощ”, „Гражданска защита”,  ГД”Охрана”, НСО, както и сервизните (аварийните) автомобили на енерго, газоразпределителните и топлопреносните дружества, „ВиК” ООД –Враца, и на всички общински предприятия.

/2/ По изключение, Кмета на община Враца може да предостави със заповед право на привилегировано паркиране в „Синя зона“ на други служебни автомобили, собственост на общински или държавни администрации, отчитайки капацитета на зоната.
Режим на платено паркиране на ППС – „Служебен абонамент”
Чл.9 /1/ (изм. с решение № 216/30.07.2024 г. на ОбС-Враца) На части от улици, площади и паркинги – общинска собственост, които са в обхвата на „Синя зона“ по Приложение № 1, може да се въвежда режим на платено паркиране „Служебен абонамент”, но на не повече от 10% от съответната част от улица, площад или паркинг.

/2/ Редът и условията за определяне на местата с режим на платено паркиране „Служебен абонамент” се утвърждава със заповед на Кмета на общината.
/3/ отм. с решение № 216/30.07.2024 г. на ОбС-Враца)

/4/ отм. с решение № 216/30.07.2024 г. на ОбС-Враца)
/5/ отм. с решение № 216/30.07.2024 г. на ОбС-Враца)
/6/ Режимът на паркиране по ал.1 е валиден само в работни дни в часовия диапазон от 09.00 до 18.00 часа.

Режим на платено преференциално паркиране на ППС по постоянен или настоящ адрес
Чл.10 /1/ (изм. и доп. с р-е № 369/31.01.2017 г.; изм. и доп. с решение № 216/30.07.2024 г. на ОбС-Враца) На улици, площади и паркинги - общинска собственост, на които с решение на Общинския съвет е въведен режим за кратковременно платено паркиране ”Синя зона”, може да се въвежда и режим на платено преференциално паркиране на ППС по постоянен или настоящ адрес.

/2/ Режимът на паркиране по ал.1 е валиден само в работни дни в часовия диапазон от 09.00 до 18.00 часа.

/3/ (изм. и доп. с решение № 138/24.04.2012 г.; изм. и доп. с решение № 216/30.07.2024 г. на ОбС-Враца) На живущите по постоянен или настоящ адрес на улици, площади и паркинги - общинска собственост, на които с решение на Общинския съвет е въведен режим за кратковременно платено паркиране „Синя зона” може да се издава електронен стикер, който предоставя правото за ползване на режим на платено преференциално паркиране до 2 /два/ автомобила на жилище, ако няма гараж.
/4/ (изм. и доп. с решение № 216/30.07.2024 г. на ОбС-Враца) Паркирането става в близост до постоянния или настоящия адрес отдясно, по посока на движението, в сектора, ограничен от най-близките пресечни улици.
/5/ (изм. и доп. с решение № 369/31.01.2017 г. на ОбС-Враца; изм. и доп. с решение № 216/30.07.2024 г. на ОбС-Враца) Редът и условията за издаване на електронен стикер за платено преференциално паркиране в „Синя зона” по постоянен или настоящ адрес е определен в Приложение № 7

/6/ отм. с решение № 216/30.07.2024 г. на ОбС-Враца
/7/ отм. с решение № 216/30.07.2024 г. на ОбС-Враца
/8/ отм. с решение № 216/30.07.2024 г. на ОбС-Враца
/9/ отм. с решение № 216/30.07.2024 г. на ОбС-Враца
/10/ отм. с решение № 216/30.07.2024 г. на ОбС-Враца
Режим на безплатно паркиране на ППС
(нов с Решение № 1025 от 30.04.2019г. на Общински съвет Враца)
Чл. 11. (1). На територията на Община Враца изцяло електрическите превозни средства /ИЕПС/ и електрически превозни средства с горивна клетка /ЕПСГК/ паркират безплатно в зоните с въведен режим за кратковременно платено паркиране – „Синя зона”. Редът за определяне на местата за зарядни станции на изцяло електрическите превозни средства , се определя със Заповед на Кмета на Община Враца.

(2) Изцяло електрическите превозни средства  имат право безплатно да престояват за заряд на техните батерии, но не повече от 4 /четири/ часа, в паркингите общинска собственост, в които е инсталирана зарядна станция.

Чл. 12.  (изм. и доп. с решение № 216/30.07.2024 г. на ОбС-Враца) Забранява се паркирането на пътно превозни средства, извън тези по чл. 11, на местата със зарядни станции за изцяло електрически превозни средства. Паркираните в нарушение на тази забрана ППС се преместват принудително незабавно.
 

Чл. 13  отм. с решение № 216/30.07.2024 г. на ОбС-Враца
Чл. 14. отм. с решение № 216/30.07.2024 г. на ОбС-Враца
Блокиране на колелото на неправилно  паркирано ППС, чрез използването на техническо средство („скоба”)
Чл.15 /1/ (изм. и доп. с решение № 216/30.07.2024 г. на ОбС-Враца) ППС, което е паркирано в нарушение на тази Наредба, може да бъде принудително задържано чрез използването на техническо средство („скоба”).
/2/ (изм.и доп. с р-е № 369/ 31.01.2017.) Оперативната дейност по използването и прилагането на техническото средство („скоба”), таксуването на собствениците или упълномощените от тях водачи, както и освобождаването на блокираните ППС, се организира и осъществява от Общинско предприятие „Паркинги и гаражи“ по ред и при условия, определени със заповед на Кмета на Общината, издадена на основание и в изпълнение на чл.167 и следващите от Закона за движението по пътищата.
/3/ Конструкцията на скобата и начинът на поставянето и  трябва да бъдат такива, че да не се нанасят повреди на ППС. 

/4/ (изм.и доп. с р-е № 369/ 31.01.2017.) Забранява се повреждането на скобата и/или освобождаването и от други лица, освен от упълномощените за това. При повреждане на скобата, преди освобождаването на ППС от упълномощените за това лица, отговорност за повредата носи собственикът/ползвателят на принудително задържаното ППС.
/5/ Размерът на таксата, дължима от собствениците или упълномощените от тях водачи на принудително задържано ППС, чрез използването на техническо средство („скоба”), е фиксиран и се определя ежегодно по предложение на Кмета на Общината. 

/6/ Предложението по предходната алинея се утвърждава от Кмета на Общината и влиза в сила след приемането му с решение на Общинския съвет. 
/7/ (нова - с решение № 369/31.01.2017 г.; изм. и доп. с решение № 216/30.07.2024 г. на ОбС-Враца) При престояване на принудително задържано с техническо средство тип „скоба” ППС, паркирано в зоната за платено почасово паркиране и/или описано със съобщение за неправилно паркиране, се заплаща еднократно сумата по чл. 18, ал. 6, заедно с дължимата сума за всеки час за почасово платено паркиране, като след изтичане на разрешеното време за паркиране, указано на неподвижен пътен знак, автомобилът се премества принудително (репатрира) до охраняем паркинг.
Чл.16 Отменен с Решение № 357/16.10.2017 г. на Административен съд Враца, влязло в сила от 01.11.2017г.
Чл.17 (изм. и доп. с решение № 216/30.07.2024 г. на ОбС-Враца) Не се задържат принудително и не се отстраняват чрез принудително преместване автомобилите по чл.8, ал.1.
Чл. 18 Цени на услугата - паркиране в дневни платени паркинги- „синя зона”
/1/  Паркиране в дневни платени паркинги - „синя зона”:

	Вид МПС
	до 30 мин.


	за 1 час
	за 2 часа
	за 3 часа

	мотоциклети
	0,40 лв.
	0,70лв.
	1,00 лв.
	1,50 лв.

	леки автомобили
	0,50 лв.
	1,00лв.
	2,00 лв.
	3,00 лв.

	автобуси  до 12 места и тов. автомобили до 2,5т.
	1,00 лв.
	2,00лв.
	4,00 лв.
	6,00 лв.


/2/ (нова с решение № 138/24.04.2012г.; изм. и доп. с решение № 216/30.07.2024 г. на ОбС-Враца) Паркиране в дневни платени паркинги - „синя зона” втора ценова зона
	Вид МПС
	за 1 час
	за 2 часа
	за 3 часа

	мотоциклети
	0,40лв.
	0,80 лв.
	1,50 лв.

	леки автомобили
	0,50 лв.
	1,00 лв.
	2,00 лв.

	автобуси  до 12 места и тов. автомобили до 2,5т.
	2,00лв.
	4,00 лв.
	6,00 лв.


/2а/ (нова с решение № 216/30.07.2024 г. на ОбС-Враца) Въвежда се режим на паркиране  на МПС „Седмичен, месечен или годишен абонамент“, като лицето заплатило такса за същия, може да спира неограничен брой пъти и за неограничено време в „Синя зона“. Цената на  седмичния, месечния  или годишния абонамент е съответно 36 лв., 100 лв. или 1200 лв. за лек автомобил по смисъла на Закона за движението и пътищата.“ При предплащане на услугата за годишен абонамент се ползва отстъпка от 10% от общия размер на дължимата сума.
(3) (изм. и доп. с решение № 138/24,04,2012г., изм. и доп. с решение № 369/ 31.01.2017г.; изм. и доп. с решение № 216/30.07.2024 г. на ОбС-Враца) Спиране и паркиране на местата  „ Служебен абонамент” в „синя зона” за един месец:

	Вид МПС
	За 1 паркомясто



	лек автомобил
	100,00 лв.

	автобуси  до 12 места и тов. автомобили до 2,5т.
	150,00 лв.


(4) (нова – с р-е № 557/29.08.2017 г.; изм. и доп. с решение № 216/30.07.2024 г. на ОбС-Враца) При предплащане на услугата по ал. 3 за дванадесет или шестмесечен период се ползва отстъпка съответно от 10% или 5% от общия размер на дължимата сума.
/5/ (досегашна ал.4, изм. и доп. с решение № 557/29.08.2017 г.; изм. и доп. с решение № 216/30.07.2024 г. на ОбС-Враца) Паркиране в дневни платени паркинги -  „Синя зона” на домуващи (по адресна регистрация) -  60  лева за 12 месеца за първи автомобил и 100 лв. за 12 месеца за втори автомобил.
/6/ (досегашна ал.5 изм. и доп. с решение № 557/29.08.2017г. , изм. с решение № 707/ 30.08.2022 г.; изм. и доп. с решение № 216/30.07.2024 г. на ОбС-Враца) Блокиране с техническо устройство  „ скоба” – 30,00 лв., когато таксата е заплатена до третия час от блокирането. Когато автомобилът е принудително преместен не се заплаща сумата по предходното изречение.
/7/  (досегашна ал.6 изм. и доп. с решение № 557/29.08.2017г.; изм. и доп. с решение № 216/30.07.2024 г. на ОбС-Враца) Принудително преместване на ППС (с „паяк”) до охраняем паркинг -  60 лв. В случаите, когато е започнато преместване (репатриране) на паркирано ППС и собственикът/ползвателят му се яви на място с желание да го освободи, преди репатриращият автомобил да потегли, се заплаща половината от стойността на преместването (репатрирането) – 30 лв.
/8/ (досегашна ал.7 изм. и доп. с решение № 557/29.08.2017г.) Престой на преместено  ППС в охраняем паркинг – 2 лв/час.

Контрол и санкции
Чл.19 Контролът по изпълнение на тази наредба се осъществява от Кмета на Общината и/или определени с негова писмена заповед длъжностни лица.
Чл.20 /1/ За установените нарушения на тази наредба, лицата извършили или допуснали нарушението се наказват с глоба в размер от 10 до 300 /триста/ лева, ако за констатираното нарушение не е предвидено друго наказание.
/2/ (изм. и доп. с решение № 216/30.07.2024 г. на ОбС-Враца) За маловажни случаи на нарушения на изискванията на тази наредба, установени при извършването им, органите по чл.22 налагат на място глоба с фиш в размер до 50 /петдесет/ лева.

/3/ (изм. и доп. с решение № 216/30.07.2024 г. на ОбС-Враца) Ако лицето оспори нарушението и размера на наложената глоба или откаже да подпише фиша по ал.2, се съставя акт по реда на чл.22 от настоящата наредба.
Чл.21. /1/ Собственик или длъжностно лице, което нареди или съзнателно допусне негов подчинен да извърши нарушение по тази наредба се наказва с наказанието, предвидено за извършеното нарушение.

/2/ Собственикът или този, на когото е предоставено моторно превозно средство, отговаря за извършеното с него нарушение. Собственикът се наказва с наказанието, предвидено за извършеното нарушение, ако не посочи на кого е предоставил моторното превозно средство.
Чл.22. /1/ Актовете за установяване на нарушенията на тази наредба се съставят от компетентни  длъжностни лица
/2/ Редовно съставените актове по тази наредба имат доказателствена сила до доказване на противното.
/3/ Наказателните постановления се издават от Кмета на Общината
/4/ За неуредените в тази наредба случаи по съставянето на актовете, издаването и обжалването на наказателните постановления и по изпълнението на наложените наказания се прилагат разпоредбите на Закона за административните нарушения и наказания.
Чл.23 Когато нарушение на тази наредба е извършено при или по повод осъществяване дейността на юридическо лице или едноличен търговец, се налага имуществена санкция в размер  от 10 до 60 /шестдесет/ лева.
Санкции при неправилно паркиране
Чл.24/1/ За паркиране на ППС в нарушение на изискванията на настоящата наредба, върху специално обозначено място, определно за паркиране на ППС, обслужващо хора с увреждания, на извършителя се налага глоба в размер до 50 /петдесет/ лева.

          /2/ За паркиране на ППС, върху улични противопожарни хидранти, при което се затруднява или би се затруднила възможността за безпрепятственото им използване по предназначение от екипите на службите „Пожарна и аварийна безопасност” и „Гражданска защита”,  на извършителите се налагат глоби в размер от 50 /петдесет/ до 500 /петстотин/ лева.
          

Други санкции
Чл.25  /1/ За използване на издадена по съответния ред, но с изтекъл срок на валидност карта за преференциално или привилегировано паркиране, на извършителя се налага глоба в размер от 20 /двадесет/ до 100 /сто лева/ лева, като картата се изземва и перфорира от контрольора установил нарушението.
           /2/ За използване на неиздадена по съответния ред, недействителна карта за преференциално или привилегировано служебно паркиране, на извършителя се налага глоба в размер от 100 /сто/ до 300 /триста/ лева, като картата се изземва от контрольора установил нарушението. В този случай се уведомява и Районното полицейско управление.

Чл.26/1/ За частично или цялостно повреждане или нерегламентиран демонтаж на пътен знак, указателна табела или друго, регламнетирано поставено по съответния ред съоръжение за вертикална пътна сигнализация, на извършителите се налагат глоби в размер от 50 /петдесет/ до 300 /триста/ лева.

/2/ За нерегламентирано, частично или цялостно заличаване на хоризонтална пътна маркировка на извършителите се налагат глоби в размер от 50 /петдесет/ до 300 /триста/ лева.
Чл. 27 отм. с решение № 216/30.07.2024 г. на ОбС-Враца
ДОПЪЛНИТЕЛНИ РАЗПОРЕДБИ:
§1.По смисъла на тази наредба:

„ППС, превозващи хора с увреждания” са ППС, които към момента при и по време на паркирането обслужват персонално лицето, отговарящо на критериите съгласно „Приложение № 5” и са обозначени според изискванията на тази наредба с валидна карта, издадена на името на обслужваното лице.

 „Преференциално паркиране” е:

а/ Безплатно за време до 4 часа паркиране на специално определените и сигнализирани за тази цел места в „Синя зона” на ППС, обозначени според изискванията на тази наредба, които към момента при и по време на паркирането, пряко, непосредствено, индивидуално, конкретно и лично обслужват хора с увреждания.
            б/ Безплатното и неограничено във времето паркиране върху специално определеното и сигнализирано за тази цел паркинг-място, на ППС, обслужващо лице с увреждания пред сградата по настоящ адрес на същото лице, в която се намира жилището обитавано от това лице. В този случай е задължително ППС, обслужващо лицето с увреждания, да е негова собственост, както и адреса на местодомуването на ППС да съвпада с адреса, указан в регистрационния талон на автомобила. 

       3. отм. с решение № 216/30.07.2024 г. на ОбС-Враца
ПРЕХОДНИ И ЗАКЛЮЧИТЕЛНИ РАЗПОРЕДБИ
§2. /1/ Кметът на общината изготвя и издава предвидените в настоящата наредба нарочни заповеди в едномесечен срок от приемането на настоящата наредба.
     /2/  Общинския съвет приема всички необходими за по-ефективното прилагане на настоящата наредба свои допълнителни решения в тримесечен срок от влизането в сила на същата.

ПРИЛОЖЕНИЕ №1  (към чл.1, ал.1) ( изм. и доп. с решение № 138/24,04,2012г., изм. и доп. с решение № 369/ 31.01.2017г.,  изм. и доп. с Решение № 604 от 31.10.2017г. на Общински съвет Враца, изм. и доп. с Решение № 1025 от 30.04.2019г. на Общински съвет Враца)
Участъци за въвеждане в режим „кратковременно платено паркиране   „Синя зона”
1. (изм. и доп. с Решение № 1025 от 30.04.2019г. на Общински съвет Враца) По бул. „Христо Ботев” /от светофарите на пресечката с бул. „Мито Орозов”/ до пресечката с ул. „Антим 1”. 

2.   (изм. и доп. с решение № 560/28.01.2010г.)по ул. ‘Ив. Ботева” – срещу № 3 ( от товарен вход на БТК ) до  № 26 (пл. „Св. Софроний Врачански”) – като се предвидят и места за платен месечен абонамент, освен зоната за сигурност пред Административен съд – Враца, находящ се на адрес: ул.”Иванка Ботева” № 16, включваща 7 паркоместа.
3. на  „пл. „Св. Софроний Врачански”  - площадките  пред магазина за фаянс (ул.’Ив. Ботева №30) и бившата „Сложнобитова техника”

4. по ул.”Г.С.Раковска” – цялата,

5. по ул.” Св. С. Врачански” – от № 29  до кино „ Централ”,

6. по ул. „Ст. Кялъчев” – от „Детска ясла” № 5 до  № 19,

7. на пл. ‘Родина” –   пред „ Кр. Българията” № 15 и № 13А

8. (изм. С решение № 707/ 30.08.2022 г. ) по ул.”Полк.Кетхудов” –  от № 29 до № 15 , по ул.”Мито Цветков” от №  6 до № 2 и по ул.”Георги Пенчев” от № 1до №9

9. Новопостроения паркинг на ул. „Петропавловска” №56 (до „ Общинска служба земеделие и гори” - Старата баня),

10. Паркинга на ул.”Петропавловска”, непосредствено преди подземният паркинг,

11. паркинга на ул. „ Н.С. Куруто” – зад историческия музей,

12. (изм. и доп. с решение № 138/24,04,2012г., изм. и доп. с решение № 369/ 31.01.2017г., изм. и доп. с решение № 604/31.10.2017 г.) Създава денонощна зона за платено паркиране по ул. „Христо Ботев”, от пресечката с бул. „Втори юни” до ул. „Христо Ботев” 20 и по ул. „Стефанаки Савов” до площада пред сградата на Община Враца, като определя цена за паркиране 2 лв./час, съответно 1 лв за 30 минути.
13. от ул.”Търговска „ по ул.„Д. Хаджитошин” от № 13 до №1  и ул.” Искър” от № 6  до № 10 ( до ул.”Речка”),

14. отменена- с решение № 369/ 31.01.2017г.,

15. отменена- с решение № 369/ 31.01.2017г.

16. Паркинга на ъгъла м/у ул.”Кетхудова” и ул.” Д.Хаджитошин”

17. ( изм. и доп. с решение № 138/24,04,2012г.) по бул. „Втори юни” – от № 66 (от ул.”Беласица”) до   пресечката с ул. „Вежен”- втора ценова зона
18. (нова с решение № 138/ 24,04,2012г. ) по ул. „Никола Симов- Куруто” от пресечката с ул. „Петропавловска” до паркинга зад историческия музей
19. (нова с решение № 138/ 24,04,2012г. ) по ул. „Петропавловска” от паркинга непосредствено преди подземния паркинг до пресечката с ул. „Иван Вазов”
20. (нова с решение № 138/ 24,04,2012г. ) по ул. „Любен Каравелов” отсечката от ул. „Стоян Кялъчев” до бул. „Христо Ботев”

21. (нова с решение № 138/ 24,04,2012г. ) по ул. „Никола Войводов” от бул. „Демокрация” до ЖП гарата- втора ценова зона

22. (нова с решение № 138/ 24,04,2012г. ) по ул. „Стоян Кялъчев” от пресечката с ул. „Иванка Ботева” до пресечката с ул. „Любен Каравелов”

23. (нова с решение № 138/ 24,04,2012г. ) по ул. „Иван Вазов” отсечката между бул. „Христо Ботев” и ул. „Петропавловска”

24. (нова с решение № 138/ 24,04,2012г. ) по ул. „Панайот Волов” (от ул. „Св. Софроний Врачански” до паркинга на площад „Родина”) 

25. (нова- с решение № 369/ 31.01.2017г. ) По ул. „П.Р.Славейков” от ул. „Георги Бенковски” до пресечката с ул. „Христо Ботев”
26. (нова- с решение № 369/ 31.01.2017г. ) По ул. „Георги Бенковски” от пресечката с ул. „Петропавловска” до пресечката с ул. „Христо Ботев”
27. (нова- с решение № 369/ 31.01.2017г. ) По ул. „Иван Рилски” от ул. „Петропавловска” до пресечката с ул. „П.Р.Славейков”
28. (нова- с решение № 369/ 31.01.2017г. ) По ул. „Здравец” от ул. „Христо Ботев” до пресечката с ул. „П.Р.Славейков”
29. (нова- с решение № 369/ 31.01.2017г. ) По ул. „Стоян Кялъчев” от ул. „Иванчо Цветков” до пресечката с ул. „Софроний Врачански”
30. (нова- с решение № 369/ 31.01.2017г. ) По ул. „Иванчо Цветков” от ул. „Стоян Кялъчев”до пресечката с ул. „Кръстьо Българията”
31. (нова- с решение № 369/ 31.01.2017г. ) По ул. „Антим 1” от пресечката с ул. „Христо Ботев” до пред сградата на РУ на МВР – Враца
32. (нова- с решение № 707/ 30.08.2022 г.) По ул. „Александър Стамболийски” - от площад “Св. С. Врачански” до паметника „Лъвчето“, ул. “Охрид” до пресечката с бул. „Никола Войводов“
33. (нова- с решение № 707/ 30.08.2022 г.) По ул. „Оборище“ от пресечката с бариерата за паркинга на магазин Кауфланд до пресечката с ул. „Река Лева“ и от пресечката на ул. „Оборище“ с ул. „Река Лева“ по протежението на парапета ограждащ паркинга на магазин Кауфланд до завоя наляво
ПРИЛОЖЕНИЕ №2  отм. с решение № 216/30.07.2024 г. на ОбС-Враца
ПРИЛОЖЕНИЕ №3   (към чл.7, ал.3)
БРОЙ, РАЗПОЛОЖЕНИЕ И ОБОЗНАЧАВАНЕ НА МЕСТАТА ЗА ПРЕФЕРЕНЦИАЛНО ПАРКИРАНЕ НА ППС, ПРЕВОЗВАЩИ ХОРА С УВРЕЖДАНИЯ

(изм. и доп. с решение № 685/30.01.2018г.) 
I. Броят на паркинг-местата, предназначени за паркиране на ППС, превозващи хора с увреждания във всяка една от откритите паркинг-зони с режим на кратковременно платено паркиране „Синя зона” на територията на общината, се определя както следва: 
1. най-малко 2 /две/ места за паркиране се предвиждат в откритите паркинг-зони с 
режим на кратковременно платено паркиране „Синя зона” – с до 50 места, а когато тези паркинг-зони са разположени в близост до сгради на лечебни заведения и социални органи, служби или институции най-малко 4 /четири/ места;
2. най-малко 3 /три/ на сто от общия брой на местата за паркиране се предвиждат в откритите паркинг-зони с режим на кратковременно платено паркиране „Синя зона” – с повече от 50 места, а когато тези паркинг-зони са разположени в близост до сгради на лечебни заведения и социални органи, служби или институции най-малко 6 /шест/ места;
II. За всяко жилище, обитавано от хора в инвалидни колички, се определя 1 /едно/ място за паркиране по смисъла на § 1, т. 2, буква “б”.
ПРИЛОЖЕНИЕ №4  отм. с решение № 216/30.07.2024 г. на ОбС-Враца
ПРИЛОЖЕНИЕ №5 (към чл.7, ал.5) (изм. с решение № 216/30.07.2024 г. на ОбС-Враца)
НАЧИН ЗА ОБОЗНАЧАВАНЕ НА АВТОМОБИЛИТЕ НА ХОРА С УВРЕЖДАНИЯ ПРИ ПРЕФЕРЕНЦИАЛНО ПАРКИРАНЕ НА СПЕЦИАЛНО ОПРЕДЕЛЕНИТЕ ЗА ТАЗИ ЦЕЛ МЕСТА В „СИНЯ ЗОНА”
(изм. и доп. с решение № 685/30.01.2018г.) 
1.При и по време на паркирането в „Синя зона”, притежателят на картата е длъжен да я постави в долния десен ъгъл на предното стъкло на автомобила, откъм вътрешната му страна. 
2.  Картата се поставя в залепения на предното стъкло на ППС прозрачен пластмасов джоб така, че лицевата й страна, с изображението на международния знак „Хора с увреждания” на плътен син фон, да е ориентиран навън.
3.Служителите на ОП „Паркинги и гаражи” - Враца могат да извършват контролни проверки, доколко преференциалното служебно паркиране е извършено при спазване на нормативните изисквания, както и да изискват доказателства от водача на съответното ППС, за това, че е паркирано при и по повод обслужване на лицето притежател на картата, с която същото ППС е обозначено.  

ПРИЛОЖЕНИЕ №6 отм. с решение № 216/30.07.2024 г. на ОбС-Враца


Приложение №7 (към чл.10) (изм.и доп.с решение № 369/ 31.01.2017г.; изм. с решение № 216/30.07.2024 г. на ОбС-Враца)
Ред и условия за издаване на електронен стикер за  платено преференциално паркиране в „Синя зона” по постоянен или настоящ адрес:

1. 
Правото за издаване на електронен стикер за платено преференциално паркиране „Синя зона” по постоянен или настоящ адрес се заявява писмено от живущите на улици, площади, паркинги - общинска собственост, на които с решение на Общинския съвет е въведен режим за кратковременно платено паркиране „Синя зона” до ОП„Паркинги и гаражи”, като се прилагат следните документи :

- заявление за закупуване на електронен стикер;

- лична карта,удостоверяваща постоянен адрес, или документ, удостоверяващ настоящ адрес;

- регистрационен талон на автомобила;

- документ за платен данък за превозното средство за предходната година, а ако заявлението се подава след 01.04 – за настоящата година;

- документ за платена гражданска отговорност на автомобила;

- документ за платен данък върху недвижимия имот за предходната година, а ако заявлението се подава след 01.04 – за настоящата година.

2. Електронните стикери по това Приложение се издават до 5 работни дни,след подаване на необходимите редовни документи. 

3. Електронният  стикер по това приложение не дава право на конкретни паркоместа в „Синята зона“
Приложение № 8 отм. с решение № 216/30.07.2024 г. на ОбС-Враца

